REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-19

Ivanić-Grad, 16. svibnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o usvajanju Plana razvoja Grada Ivanić-Grada za**

**razdoblje od 2021. do 2027. godine**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), gradonačelnik Grada Ivanić-Grada utvrdio je prijedlog

**O D L U K E**

**o usvajanju Plana razvoja Grada Ivanić-Grada za razdoblje**

**od 2021. do 2027. godine**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Valentin Gadža, direktor trgovačkog društva Razvojna agencija IGRA d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeću

**O D L U K U**

**o usvajanju Plana razvoja Grada Ivanić-Grada za razdoblje**

**od 2021. do 2027. godine**

Članak 1.

Usvaja se Plan razvoja Grada Ivanić-Grada za razdoblje od 2021. do 2027. godine.

Članak 2.

Tekst Plana nalazi se u prilogu ove Odluke i čini njezin sastavni dio.

Članak 3.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o usvajanju Plana razvoja Grada Ivanić-Grada za razdoblje  od 2021. do 2027. godine |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odlukom o pokretanju postupka izrade Plana razvoja Grada Ivanić-Grada za razdoblje od 2021. do 2027. godine (KLASA: 021-05/21-01/7, URBROJ: 238/10-01-21-12) te Odlukom o imenovanju Radnog tijela za provođenje postupka izrade Plana razvoja Grada Ivanić-Grada za razdoblje od 2021. do 2027. godine (KLASA: 024-05/22-11/1, URBROJ: 238-10-03/1-22-4) započeo je postupak izrade Plana razvoja Grada Ivanić-Grada za razdoblje od 2021. do 2027. godine. Radno tijelo oformljeno je u sljedećem sastavu:

1. Krešimir Golubić, predsjednik Odbora za gospodarstvo Grada Ivanić-Grada

2. Dražen Hlad, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu Grada Ivanić-Grada

3. Tamara Mandić, pročelnica Upravnog odjela za financije i proračun Grada Ivanić-Grada

4. Valentin Gadža, direktor RA IGRA d.o.o.

5. Sanja Mahovlić Vučinić, voditeljica projekata – savjetnica, RA IGRA d.o.o.

Plan razvoja Grada Ivanić-Grada je izrađen za razdoblje od 2021. do 2027. godine no u procesu planiranja te određivanja strateških ciljeva, mjera i programa polazilo se od pretpostavke da će se puni učinci provedbe istih osjetiti i u narednom periodu. Vodilo se računa o usklađenosti sa zakonodavnim i strateškim okvirom, naglasak je stavljen na minimiziranje utjecaja na okoliš i ublažavanje posljedica klimatskih promjena kroz usklađenost sa Europskim zelenim planom, kao i na nastavak praćenja trenda digitalizacije kroz implementaciju rješenja temeljenih na novim tehnologijama u sve sfere društvenog i poslovnog života.

Klimatske promjene i degradacija okoliša egzistencijalna su prijetnja Europi i svijetu. Kako bi se prevladalo ove izazove prvenstveno je potrebno razvijati moderno, resursno učinkovito i konkurentno gospodarstvo kroz smanjenje emisije stakleničkih plinova i gospodarski rast odvojen od korištenja resursa. Tako će Grad Ivanić-Grad raditi na pretvaranju klimatskih i okolišnih izazova u mogućnosti, a tranziciju učiniti pravednom i uključivom za sve. Te će aktivnosti u ovom Planu obuhvatiti ulaganje u ekološki prihvatljive tehnologije, podršku industriji za inovacije, uvođenje čistijih, jeftinijih i zdravijih oblika prijevoza, dekarbonizaciju energetskog sektora, osiguravanje energetske učinkovitosti zgrada i suradnju s međunarodnim partnerima na poboljšanju globalnih ekoloških standarda.

Grad Ivanić-Grad u višegodišnjem razdoblju koje slijedi ima jedinstvenu priliku povećati novostvorenu vrijednost na svome području te ubrzati svoj socioekonomski razvitak i smanjiti jaz u razvijenosti u odnosu na grad Zagreb te usporedive jedinice lokalne samouprave u Istarskoj i Primorsko-goranskoj županiji, odnosno lokalne jedinice u susjednim zemljama članicama EU. U tom smislu Plan predstavlja glavni strateški i politički dokument kojim Grad Ivanić-Grad definira svoje razvojne potrebe, prioritete intervencije i kapitalne razvojne projekte kojima će pokrenuti ubrzani razvoj, stvaranje kvalitetnih radnih mjesta i povećavanje općeg blagostanja za svoje stanovnike u razdoblju od 2021. do 2027. godine. Planiranje razvoja Grada Ivanić-Grada u ovom dokumentu temeljeno je na razvojnim strategijama EU, usuglašeno s nacionalnom razvojnom strategijom do 2030. godine, kao i s Planom razvoja Zagrebačke županije za period 2021.-2027.

Predlažemo Gradskom vijeću Grada Ivanić-Grada usvajanje Plana razvoja Grada Ivanić-Grada za razdoblje od 2021. do 2027. godine.